Diari Oficial de la Generalitat Valenciana


Sumari del DOGV 8039, del 15-05-2017 (2017/4138)

RESOLUCIÓ de 9 de maig de 2017, de la Direcció General de Centres i Personal Docent, sobre provisió de llocs de treball en règim d'interinitat en els ensenyaments artístics superiors d'Art Dramàtic, Dansa i Música.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8039

Data del DOGV
:   15-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4138


Data del document
:   09-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 9 de maig de 2017, de la Direcció General de Centres i Personal Docent, sobre provisió de llocs de treball en règim d'interinitat en els ensenyaments artístics superiors d'Art Dramàtic, Dansa i Música. [2017/4138]  
La Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'estableix el sistema de provisió de llocs de treball en règim d'interinitat, estableix en la disposició addicional cinquena que, en aquelles especialitats que determine la direcció general competent en matèria de personal docent, les convocatòries per a constituir borses extraordinàries podran establir l'obligació de superar proves específiques d'aptitud relacionades amb aquestes especialitats.  
  
La Resolució de 18 de juny de 2012, de la Subdirecció General de Personal Docent, estableix el sistema de provisió de llocs de treball en règim d'interinitat per als ensenyaments de Formació Professional inicial, els ensenyaments artístics i els ensenyaments d'idiomes, i s'incorporaran la realització de les proves específiques d'aptitud en les especialitats que es determinen i quedaran reflectides en les convocatòries.  
  
En la pràctica quotidiana de la provisió dels llocs de treball d'aquesta naturalesa, s'observa la necessitat de millorar l'actual sistema de constitució de borses de treball per a les especialitats docents dels ensenyaments artístics superiors, derivada dels perfils i requeriments adequats a l'Espai Europeu d'Educació Superior.  
A la vista de tot l'anterior, i considerant la pertinència de la realització d'una prova d'aptitud eliminatòria prèvia a la constitució de les borses basant-se en la disposició addicional cinquena de la Resolució de 26 de novembre de 2010, del director general de Personal de la Conselleria d'Educació, s'estableixen ací les millores necessàries pròpies del sistema educatiu superior.  
En la tramitació d'aquesta resolució s'ha complit el que preveuen l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, i els articles 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
D'acord amb el que preveuen la disposició addicional sisena de la Llei orgànica 2/2006, de 3 de maig, d'educació, i de conformitat amb l'article tercer de la Resolució de 20 d'abril de 2012, de la Subsecretaria de la Conselleria d'Educació, Formació i Ocupació, sobre delegació de competències en determinats òrgans de la Conselleria d'Educació, Formació i Ocupació, la Direcció General de Centres i Personal, consultada la Comissió Paritària de Seguiment de l'Acord sobre provisió de llocs de treball en règim d'interinitat, resol:  
  
  
Primer  
Aquesta resolució serà aplicable a la convocatòria de borses extraordinàries per a la provisió de llocs de treball corresponents als ensenyaments artístics superiors d'Art Dramàtic, Dansa i Música.  
  
  
Segon  
La convocatòria de borses extraordinàries es realitzarà per l'òrgan competent en matèria de personal docent i inclouran:  
- Els perfils exigits, incloent-hi si és el cas els requisits lingüístics dels llocs.  
- Els requisits exigits per la normativa vigent per a l'accés al cos docent corresponent.  
- El termini de presentació d'instàncies que serà de cinc dies hàbils.  
- El desenvolupament del barem respectant, en tot cas, el que preveu aquesta resolució.  
- En el cas que es preveja la realització de la prova d'aptitud, el desenvolupament d'aquesta, que en tots els casos previstos per aquesta resolució tindrà caràcter previ i eliminatori, expressada en qualificació d'1 a 10, caldrà una puntuació igual o superior a cinc per a superar-la.  
- L'exempció de la prova d'aptitud d'aquells participants que hagen aprovat en la mateixa especialitat tots els exercicis del procediment selectiu d'ingrés a la funció pública docent corresponent de la convocatòria immediatament anterior. De la mateixa manera quedaran exempts aquells participants que hagen superat alguna prova d'aptitud de semblants característiques realitzades en convocatòries per a una borsa extraordinària, de l'àmbit de la Comunitat Valenciana, sempre que no supere un determinat període de temps des de la realització d'aquesta, el qual s'establirà en la convocatòria específica.  
  
Tercer  
La publicació de la convocatòria es realitzarà en la pàgina web de la Conselleria d'Educació, Investigació, Cultura i Esport.  
  
Quart  
El barem aplicable per a la resolució de les convocatòries serà el següent:  
1. Haver aprovat en la mateixa especialitat en procediments selectius convocats en virtut del Reial decret 850/1993 o Reial decret 334/2004 o Reial decret 276/2007 (màxim 5 punts).  
En el cas de procediments selectius convocats en virtut del Reial decret 850/1993:  
Un exercici: 2 punts  
Dos exercicis: 3 punts  
Tres exercicis: 5 punts  
En el cas de procediments selectius convocats en virtut del Reial decret 334/2004:  
Un exercici: 3 punts  
Dos exercicis: 5 punts  
En el cas de procediments selectius convocats en virtut del Reial decret 276/2007:  
Haver aprovat la prova: 5 punts  
Només es tindrà en compte un procediment selectiu.  
2. Experiència docent\* (màxim 6 punts)  
- Per cada any d'experiència docent en l'especialitat convocada del mateix nivell o etapa educativa que l'impartit pel cos a què opta l'aspirant, en centres públics: 1,000 punt/any; 0,083 fracció de mes.  
  
- Per cada any d'experiència docent en una altra especialitat diferent de la convocada del mateix nivell o etapa educativa a què opta l'aspirant, en centres públics: 0,500 punt/any; 0,042 fracció de mes.  
- Per cada any d'experiència docent en l'especialitat convocada de distint nivell o etapa educativa que l'impartit pel cos a què opta l'aspirant, en centres públics: 0,500 punt/any; 0,042 fracció de mes.  
  
- Per cada any d'experiència docent en l'especialitat convocada del mateix nivell o etapa educativa que l'impartit pel cos a què opta l'aspirant, en altres centres: 0,500 punt/any; 0,042 fracció de mes.  
  
- Per cada any d'experiència docent en l'especialitat convocada de distint nivell o etapa educativa que l'impartit pel cos a què opta l'aspirant, en altres centres: 0,250 punt/any i 0,02 fracció de mes.  
  
3. Experiència laboral no docent en l'àrea de coneixement de l'especialitat convocada: 0,500 per any. Les fraccions es valoraran a raó de 0,042 per mes (màxim 5 punts).  
4. Mèrits acadèmics (màxim 5 punts)  
- Per posseir el títol de doctor, sempre que no siga requisit per a la participació en el procediment: 3.  
- Per posseir un títol de màster universitari oficial o màster en ensenyaments artístics oficial per a l'obtenció del qual s'hagen exigit almenys 60 crèdits, sempre que no siga requisit per a la participació en el procediment: 1,500.  
- No es valorarà aquest mèrit quan haja sigut requisit per a l'obtenció del títol de doctor.  
- Pel reconeixement de suficiència investigadora, o el certificat diploma d'estudis avançats, sempre que no siga requisit per a la participació en el procediment: 1,500.  
- No es valorarà aquest mèrit quan haja sigut requisit per a l'obtenció del títol de doctor.  
- Per la participació en projectes d'investigació reconeguts i homologats per organismes oficials: 0,200  
€ Per la participació com a docent en programes de mobilitat en la Unió Europea: 0,200/programa  
- Per haver obtingut un premi extraordinari en el doctorat, llicenciatura, ensenyaments artístics superiors, grau: 0,500  
€ Per la menció honorífica en grau superior en el cas de les titulacions atorgades pels conservatoris superiors de música: 0,100  
€ Altres titulacions diferents de les exigides per a concórrer en la convocatòria:  
- Grau, títol superior d'ensenyaments artístics o equivalent al nivell 2 del MECES: 1,500  
€ Llicenciatura, arquitectura, enginyeria o títols declarats equivalents: 1,500  
€ Diplomatura, enginyeria tècnica, arquitectura tècnica o títols declarats equivalents: 1,000   
Coneixements del valencià:  
- Diploma de Mestre de Valencià: 1,500  
€ Nivell Superior de la JQCV: 1,500  
€ Certificat de capacitació per a l'ensenyament en valencià, sempre que no siga requisit per a la participació en el procediment: 1,000  
  
Quan es procedisca a valorar les certificacions assenyalades en els apartats anteriors, tan sols es considerarà la de nivell superior que presente l'aspirant.  
Titulacions en altres idiomes:  
- Per cada certificat oficial de nivell C2 del Marc Europeu Comú de Referència per a les Llengües: 1,500  
€ Per cada certificat oficial de nivell C1 del Marc Europeu Comú de Referència per a les Llengües: 1,250  
€ Per cada certificat oficial de nivell B2 del Marc Europeu Comú de Referència per a les Llengües: 1,000  
€ Per cada certificació oficial de nivell B1 del Marc Europeu Comú de Referència per a les Llengües: 0,500  
€ Certificat de Capacitació per a l'Ensenyament en Llengua Estrangera: 1,000  
Quan es procedisca a valorar els certificats assenyalats en els apartats anteriors, tan sols es considerarà el de nivell superior que presente l'aspirant. S'entendran com a certificat oficial els títols obtinguts en les escoles oficials d'idiomes o qualsevol altre reconegut com a equivalent basant-se en el Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres.  
  
Per cada títol d'ensenyaments artístics professionals: 0,250  
No es valorarà aquest mèrit quan haja sigut requisit per a l'obtenció del títol superior acreditat per a la participació en el procediment.  
  
Per cada títol de cicle formatiu de grau superior o equivalent: 0,250  
  
5. Formació i perfeccionament (màxim 3 punts)  
Assistència a cursos, jornades i congressos reconeguts i homologats per organismes oficials (màxim 2 punts). A raó de 0,05 punts per cada deu hores d'activitats de formació, relacionades amb l'especialitat i acreditades per les administracions educatives o la universitat.  
Impartició de cursos o ponències reconeguts i homologats per organismes oficials (màxim 2 punts). A raó de 0,1 punts per cada deu hores d'activitat docent de les esmentades, relacionada amb l'especialitat i acreditada per les administracions educatives o la universitat.  
  
6. Altres mèrits (màxim 6 punts)  
Premis, composicions, exposicions, interpretacions i creacions (màxim 3 punts).  
- Premis artístics i/o docents de reconegut prestigi relacionats amb l'especialitat a què s'opte, en concursos o certàmens d'àmbit autonòmic, nacional o internacional.  
- Per composicions/coreografies/obres estrenades com a autor/coreògraf/intèrpret o gravacions amb depòsit legal. Concerts com a director, solista, solista en l'orquestra o agrupacions camerístiques. Interpretacions com a ballarí solista o cos de ball. Interpretacions com a actor principal, secundari, o de figuració.  
- Per exposicions individuals o col·lectives.  
- Per patents nacionals o internacionals, que han de portar el número de registre d'aquesta.  
- Per creacions registrades com a propietat industrial.  
- Per la participació en projectes professionals empresarials acreditats en l'àmbit professional de les arts.  
Publicacions relacionades amb l'especialitat que hauran de portar el consegüent ISBN o equivalent i publicacions en revistes que hauran de portar el número ISSN (màxim 3 punts).  
En cas de produir-se empats en la puntuació, aquests es resoldran de conformitat amb els criteris següents:  
1r Major puntuació en l'apartat 1 del barem.  
2n Major puntuació en l'apartat 2 del barem.  
3r Major puntuació en l'apartat 3 del barem.  
4t Major puntuació en l'apartat 4 del barem.  
5é Major puntuació en l'apartat 5 del barem.  
6é Major puntuació en l'apartat 6 del barem.  
7é Ordre alfabètic del primer cognom de l'aspirant empatat. Aquest ordre s'iniciarà per la lletra resultant de l'últim sorteig que s'haguera celebrat per a designar la lletra d'inici dels procediments selectius en l'àmbit de la Generalitat Valenciana.  
  
Cinqué  
Els procediments es resoldran per una comissió de selecció composta pels membres següents:  
President:  
El director general de Centres i Personal Docent o funcionari o funcionària en qui delegue.  
Vocals:  
- Un inspector o inspectora d'Educació.  
- Dos funcionaris o funcionàries docents de carrera preferentment de l'especialitat o del cos corresponent a la convocatòria.  
Un representant de la direcció general competent per raó de la matèria o ISEACV o funcionari o funcionària en qui delegue, en funció de l'especialitat convocada.  
  
Sisé  
Les funcions de la comissió de selecció seran les d'elaborar i avaluar la prova d'aptitud dels aspirants, així com baremar els seus mèrits en el cas de ser declarats aptes, aprovar les llistes provisionals i definitives d'aspirants seleccionats i elevar aquestes llistes a l'òrgan competent en matèria de personal docent per a la seua publicació.  
La comissió serà assistida en les seues funcions administratives i en la baremació dels mèrits presentats pels participants per les unitats de personal de la Direcció General de Centres i Personal Docent.  
  
  
Seté  
Queda derogat el barem relatiu als ensenyaments artístics superiors recollit en l'apartat quart de la Resolució de 18 de juny de 2012, de la Subdirecció General de Personal Docent, sobre provisió de llocs de treball en règim d'interinitat en els ensenyaments de Formació Professional inicial, els ensenyaments artístics i ensenyaments d'idiomes.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant de l'òrgan competent en matèria de personal docent de la conselleria competent en matèria d'educació en el termini d'un mes a comptar de l'endemà de la seua publicació, de conformitat amb el que preveuen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques; o directament un recurs contenciós administratiu en el termini de dos mesos, a comptar de l'endemà de la seua publicació, davant del jutjat contenciós administratiu competent en la circumscripció del qual tinguen el seu domicili o, alternativament, davant del Jutjat Contenciós Administratiu de València, d'acord amb el que preveu els articles 8.2, 14.2, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de maig de 2017.- El director general de Centres i Personal Docent: José Joaquín Carrión Candel.